III.

Specifikationer for del I af registreringsattesten i form af chipkort (som alternativ til papirudgaven, der er beskrevet i kapitel II) III.1 Kortets udformning og data, der kan læses med det blotte øje Kortet er et mikroprocessorkort og skal som sådan være udformet i overensstemmelse med de standarder, der er anført i afsnit III.5. De data, der lagres på kortet, bør kunne læses med normalt læseudstyr (som f.eks. udstyr til læsning af fartskriverkort). På for- og bagsiden af kortet skal der som minimum være trykt de oplysninger, der er anført i afsnit II.4 og II.5. Disse oplysninger skal kunne læses med det blotte øje (minimal tegnstørrelse: 6 punkt) og være påtrykt kortet efter følgende anvisninger (figur 1 i slutningen af dette afsnit viser nogle eksempler på, hvordan kortet kan se ud). A. Standardoplysninger Kortet skal indeholde følgende standardoplysninger: Forside a) Til højre for mikroprocessoren: på sproget/sprogene i den medlemsstat, der har udstedt registreringsattesten: — ordene »Det Europæiske Fællesskab« — navnet på den medlemsstat, der har udstedt attesten — ordlyden »Registreringsattest (del I)« eller »Registreringsattest«, hvis attesten kun består af en enkelt del, trykt med store typer — en anden betegnelse for dokumentet (f.eks. den tidligere nationale betegnelse for tilsvarende dokumenter) (ikke obligatorisk) — den ansvarlige myndigheds navn (som alternativ kan dette anføres under de individuelle oplysninger, jf. punkt B nedenfor) — det entydige dokumentnummer, der tildeles af medlemsstaten ved fortløbende nummerering (som alternativ kan dette nummer anføres under de individuelle oplysninger, jf. punkt B nedenfor) b) Oven over mikroprocessoren: kendingsbogstaverne for den medlemsstat, der har udstedt attesten, trykt i hvidt i et blåt rektangel og omgivet af tolv gule stjerner: B Belgien ▼M2 BG Bulgarien ▼M1 DK Danmark D Tyskland GR Grækenland E Spanien F Frankrig ▼M3 HR Kroatien ▼M1 IRL Irland I Italien L Luxembourg NL Nederlandene A Østrig P Portugal ▼M2 RO Rumænien ▼M1 FIN Finland S Sverige UK Det Forenede Kongerige c) Medlemsstaten kan overveje at tilføje følgende bemærkning med små typer nederst på kortet: »Dette kort forevises på anmodning af beføjede personer.« d) Baggrundsfarven på kortet er grøn (Pantone 362). Som alternativ kan anvendes en graduering fra grøn til hvid. e) Et symbol der repræsenterer et hjul (se forslaget til udformning i figur 1) skal være påtrykt kortet på forsiden inden for trykområdet i det nederste venstre hjørne af kortet. I andre henseender gælder bestemmelserne i afsnit III.13. B. Individuelle oplysninger Kortet skal indeholde følgende individuelle oplysninger: Forside a) den ansvarlige myndigheds navn — se dog også punkt A, litra a) b) navnet på den myndighed, der har udstedt attesten (ikke obligatorisk) c) det entydige dokumentnummer, der tildeles af medlemsstaten ved fortløbende nummerering — se også punkt A, litra a) d) Følgende oplysninger fra afsnit II.5; i overensstemmelse med afsnit II.7 kan der tilføjes en national kode efter den harmoniserede EF-kode:



Kode Oplysning (A) registreringsnummer (officielt nummer på tilladelsen) (B) dato for køretøjets første registrering (I) dato for den registrering, som attesten vedrører Personoplysninger (C.1) indehaver af registreringsattesten: (C.1.1) efternavn eller firmanavn (C.1.2) fornavn(e) eller initial(er) (hvor det er relevant) (C.1.3) adresse i den registrerende medlemsstat på udstedelsesdatoen (C.4) Hvis dataene under afsnit II.6, kode C.2, ikke anføres på registreringsattesten i medfør af punkt A og B, oplyses det i stedet, at indehaveren af registreringsattesten: a) er ejer af køretøjet b) ikke er ejer af køretøjet c) ikke på registreringsattesten identificeres som ejer af køretøjet. Bagside Bagsiden skal som minimum være påtrykt de resterende data, der er anført i afsnit II.5. I overensstemmelse med afsnit II.7 kan der tilføjes en national kode efter den harmoniserede EF-kode. Der er tale om følgende oplysninger:



Kod Oplysning Oplysninger om motorkøretøjet (under hensyntagen til bemærkningerne i afsnit II.5) (D.1) mærke (D.2) type (variant/version, hvis disse oplysninger foreligger) (D.3) handelsbetegnelse(r) (E) køretøjets identifikationsnummer (F.1) teknisk tilladt totalmasse undtagen for motorcykler (i kg) (G) masse af det ibrugtagne køretøj (i kg) med karrosseri, inklusive koblingsanordning, hvis der er tale om trækkende køretøjer i andre klasser end M1 (H) registreringens gyldighed, hvis den er tidsbegrænset (K) typegodkendelsesnummer (hvis det foreligger) (P.1) slagvolumen (i cm3) (P.2) største nettoeffekt (i kW) (P.3) brændstoftype eller drivmiddel (Q) effekt/vægt-forhold (i kW/kg) (udelukkende for motorcykler) (S.1) antal siddepladser inklusive førerens plads (S.2) antal ståpladser (hvor det er relevant) Yderligere data fra afsnit II.6 (med de harmoniserede koder) og afsnit II.7 kan tilføjes på bagsiden af kortet. C. Fysiske sikkerhedsegenskaber ved chipkortet Kortets fysiske sikkerhed trues af: — Fremstilling af falske kort: Der fremstilles et nyt kort, der har stor lighed med dokumentet, enten ved at fremstille det fra bunden eller ved at kopiere originaldokumentet. — Materiel ændring: Originaldokumentets egenskaber ændres, f.eks. ved at ændre nogle af de data, der er påtrykt kortet. Materialet, der anvendes til del I af registreringsattesten, skal være beskyttet mod forfalskning ved hjælp af mindst to af følgende metoder: — mikrotryk — guillochetryk* — iriserende tryk — lasergravering — ultraviolet fluorescerende trykfarve — trykfarver, hvor farven er afhængig af synsvinklen* — trykfarver, hvor farven er afhængig af temperaturen* — specifikt udformede hologrammer* — variable laserbilleder — optisk variable billeder Medlemsstaterne kan frit indføre yderligere sikkerhedselementer. Som udgangspunkt foretrækkes de metoder, der er markeret med en asterisk, da de gør det muligt for den retshåndhævende myndighed at kontrollere kortets gyldighed uden særligt apparatur. Figur: Eksempler på, hvordan de obligatoriske oplysninger kan opstilles på kortet (der kan tilføjes yderligere, ikke-obligatoriske oplysninger på bagsiden af kortet) III.2. Lagring og beskyttelse af data Ud over de oplysninger, der skal være påtrykt kortet og kunne læses med det blotte øje, jf. afsnit III.1, skal eller kan følgende data lagres på kortets overflade, med forudgående angivelse af de fælles harmoniserede koder (hvor det er relevant, tillige med medlemsstaternes egne koder, jf. afsnit II.7). A. Data ifølge afsnit II.4 og II.5 Alle data, der er anført i afsnit II.4 og II.5, skal lagres på kortet. B. Andre data ifølge afsnit II.6 Endvidere kan medlemsstaterne frit vælge at lagre de data på kortet, der er anført i afsnit II.6, i den udstrækning det er nødvendigt. C. Andre data ifølge afsnit II.7 Efter ønske kan der lagres yderligere oplysninger på kortet. Dataene under punkt A og punkt B lagres i hver sin fil med transparent struktur (se ISO/IEC 7816-4). Medlemsstaterne kan selv fastlægge, hvordan dataene under punkt C skal lagres. Der skal være ubegrænset læseadgang til disse filer. Skriveadgang til disse filer er forbeholdt den ansvarlige nationale myndighed (og dennes autoriserede agenturer) i den medlemsstat, der udsteder kortet. Skriveadgang forudsætter en asymmetrisk autentificering med udveksling af sessionsnøgler til beskyttelse af sessionen mellem registreringskortet og et sikkerhedsmodul (f.eks. et Security Module Card) hos den ansvarlige nationale myndighed (eller dennes autoriserede agenturer). Derved udveksles kortverificerbare certifikater (Card Verifiable Certificates) ifølge ISO/IEC 7816-8 før autentificeringsprocessen. De kortverificerbare certifikater indeholder de tilsvarende offentlige nøgler, der skal hentes og anvendes i den efterfølgende autentificeringsproces. Disse certifikater er signeret af de ansvarlige nationale myndigheder og indeholder et autorisationsobjekt (certifikatindehaverautorisation) i overensstemmelse med ISO/IEC 7816-9 med det formål at indkode rollespecifik autorisation på kortet. Denne rolleautorisation er knyttet til den ansvarlige nationale myndighed (f.eks. autorisation til at ajourføre et datafelt). Den ansvarlige nationale myndigheds tilsvarende offentlige nøgler lagres som offentlig rodnøgle i kortet. Specifikation af de filer og kommandoer, der er nødvendige for autentificeringsprocessen og skriveprocessen, er medlemsstaternes ansvar. Sikkerheden skal godkendes ved sikkerhedsevaluering ifølge Common Criteria Evaluation Assurance Level 4+ (EAL4+). Udvidede sikkerhedskrav evalueres på grundlag af følgende: 1) AVA_MSU.3 Analysis and testing for insecure states (»analyse og prøvning under usikre forhold«); 2) AVA_VLA.4 Highly resistant (»meget modstandsdygtig«). D. Data til kontrol af registreringsoplysningernes ægthed Den udstedende myndighed genererer sin elektroniske signatur for samtlige data i en fil, der indeholder oplysningerne under punkt A eller B, og lagrer signaturen i en dertil knyttet fil. Denne signatur gør det muligt at kontrollere ægtheden af de lagrede data. Kortene skal indeholde følgende data: — elektronisk signatur for registreringsdataene vedrørende punkt A — elektronisk signatur for registreringsdataene vedrørende punkt B Til kontrol af disse elektroniske signaturer skal kortet indeholde: — certifikater fra den udstedende myndighed, der har genereret signaturerne for data vedrørende punkt A og B. Der skal være ubegrænset læseadgang til de elektroniske signaturer og certifikaterne. Skriveadgang til elektroniske signaturer og certifikater skal være forbeholdt de ansvarlige nationale myndigheder. III.3. Grænseflade Til kommunikation med indholdet i chippen anvendes eksterne kontakter på kortet. Som en mulighed kan anvendes en kombination af kontakter på kortet og en transponder. III.4. Kortets lagerkapacitet Kortet skal have tilstrækkelig kapacitet til at kunne indeholde de data, der er anført i afsnit III.2. III.5. Standarder Mikroprocessorkortet og læseudstyret skal være i overensstemmelse med følgende standarder: ISO/IEC 7810 Identitetskort: Fysiske karakteristika ISO/IEC 7816-1 & -2 Kort med integrerede kredse: fysiske egenskaber, dimensioner og placering af kontakter ISO/IEC 7816-3 Elektroniske signaler og transmissionsprotokoller ISO/IEC 7816-4 Interindustrielle kommandoer til udveksling ISO/IEC 7816-5 Nummersystem og procedure for registrering af anvendelsesidentifikatorer ISO/IEC 7816-6 Interindustrielle dataelementer ISO/IEC 7816-8 Kort med integrerede kredse — Sikkerhedsrelaterede interindustrielle kommandoer ISO/IEC 7816-9 Kort med integrerede kredse med kontakter — Supplerende interindustrielle kommandoer og sikkerhedsegenskaber III.6. Tekniske egenskaber og transmissionsprotokoller Formatet skal være ID-1 (normal størrelse, se ISO/IEC 7810). Kortet skal understøtte transmissionsprotokol T = 1 i overensstemmelse med ISO/IEC 7816-3. Derudover må kortet gerne understøtte andre transmissionsprotokoller, f.eks. T = 0, USB eller protokoller for kontaktløs kommunikation. A. Til bittransmission anvendes den »direkte konvention« (se ISO/IEC 7816-3). Forsyningsspænding, programmeringsspænding B. Kortet skal fungere ved Vcc = 3V (+/– 0,3V) eller Vcc = 5V (+/– 0,5V). Kortet behøver ingen programmeringsspænding på pin C6. Svar på reset (Answer to Reset — ATR) C. Ved ATR præsenteres Information Field Size Card-byten i TA3. Værdien skal være mindst »80h« (= 128 bytes). Protokolparametervalg (Protocol Parameter Selection) D. Kortet skal understøtte protokolparametervalg (Protocol Parameter Selection — PPS) i overensstemmelse med ISO/IEC 7816-3. PPS bruges til at vælge T = 1, hvis T = 0 også er til stede på kortet, og til at forhandle Fi/Di-parametrene for at opnå en højere transmissionshastighed. Transmissionsprotokol T = 1 Kædning (chaining) skal være understøttet. Følgende forenklinger er tilladt: — NAD Byte: anvendes ikke (NAD sættes til »00«) — S-Block ABORT: anvendes ikke — S-Block VPP state error: anvendes ikke. IFDS (Information Field Size Device) skal angives fra IFD umiddelbart efter ATR, dvs. IFD skal sende S-Block IFS Request efter ATR og kortet skal svare med S-Block IFS. Den anbefalede værdi for IFSD er 254 byte. III.7. Temperaturinterval Registreringsdokumenter i form af chipkort skal fungere korrekt under alle klimaforhold, der normalt gør sig gældende på Fællesskabets område, og som minimum inden for det temperaturinterval, der er fastlagt i ISO 7810. Kortene skal fungere korrekt inden for fugtighedsintervallet 10 %-90 %. III.8. Fysisk levetid Ved brug under ovennævnte klima- og elektriske forhold skal kortet fungere korrekt i ti år. Kortet skal være lavet af et materiale, der opfylder dette krav til levetid. III.9. Elektriske egenskaber Under drift skal kortene opfylde kravene i Kommissionens direktiv 95/54/EF ( 11 ) om elektromagnetisk kompatibilitet og skal være beskyttet mod elektrostatiske udladninger. III.10. Filstruktur Tabel 1 indeholder de obligatoriske elementære filer (EF) i den dedikerede fil (DF) med applikationen (se ISO/IEC 7816-4), DF.Registration. Alle disse filer har en transparent struktur. Adgangskravene er beskrevet i afsnit III.2. Medlemsstaterne fastlægger selv filernes størrelse i overensstemmelse med deres behov.



Tabel 1 Filnavn Fil-ID Beskrivelse EF.Registration_A »D001« Registreringsoplysninger ifølge afsnit II.4 og II.5 EF.Signature_A »E001« Elektronisk signatur for hele dataindholdet af EF.Registration_A EF.C.IA_A.DS »C001« X.509v3-certifikat fra den udstedende myndighed, der har genereret signaturen for EF.Signature_A EF.Registration_B »D011« Registreringsoplysninger ifølge afsnit II.6 EF.Signature_B »E011« Elektronisk signatur for hele dataindholdet af EF.Registration_B EF.C.IA_B.DS »C011« X.509v3-certifikat fra den udstedende myndighed, der har genereret signaturen for EF.Signature_B III.11. Datastruktur Certifikaterne lagres i X.509v3-format i overensstemmelse med ISO/IEC 9594-8. De elektroniske signaturer lagres transparent. Registreringsoplysningerne lagres som BER-TLV-dataobjekter (se ISO/IEC 7816-4) i de tilsvarende elementære filer. Værdifelterne kodes i ASCII-tegnsæt som defineret ved ISO/IEC 8824-1, værdierne »C0«-»FF« defineres af ISO/IEC 8859-1 (tegnsættet latin1), ISO/IEC 8859-7 (græsk tegnsæt) eller ISO/IEC 8859-5 (russisk tegnsæt). Datoformatet er ÅÅÅÅMMDD. Tabel 2 viser, hvilke betegnelser (»tags«) der anvendes for de dataobjekter, som svarer til registreringsoplysningerne ifølge afsnit II.4 og II.5 samt de yderligere oplysninger ifølge afsnit III.1. Medmindre andet fremgår, er de dataobjekter, der er opført i tabel 2, obligatoriske. Ikke-obligatoriske dataobjekter kan udelades. Nedenstående tags er opført i forskellige kolonner, alt afhængigt af indlejringsniveauet.



Tabel 2 Tag Oplysning »78« Compatible Tag Allocation Authority; indlejrer objekt »4F« (se ISO/IEC 7816-4 og ISO/IEC 7816-6) »4F« applikations-ID (se ISO/IEC 7816-4) »71« interindustriel model (se ISO/IEC 7816-4 og ISO/IEC 7816-6) svarende til obligatoriske data i registreringsattestens del I; indlejrer alle følgende objekter »80« version af tag-definitionen »9F33« navnet på den medlemsstat, der har udstedt attestens del I »9F34« en anden betegnelse for dokumentet (f.eks. den tidligere nationale betegnelse for tilsvarende dokumenter) (ikke obligatorisk) »9F35« navnet på den ansvarlige myndighed »9F36« navnet på den myndighed, der har udstedt attesten (ikke obligatorisk) »9F37« anvendte tegnsæt: »00«: ISO/IEC 8859-1 (latin1) »01«: ISO/IEC 8859-5 (russisk) »02«: ISO/IEC 8859-7 (græsk) »9F38« det entydige dokumentnummer, der tildeles af medlemsstaten ved fortløbende nummerering »81« registreringsnummer »82« dato for første registrering »A1« personoplysninger; indlejrer objekt »A2« og »86« »A2« indehaver af registreringsattesten; indlejrer objekt »83«, »84« og »85« »83« efternavn eller firmanavn »84« fornavne eller initialer (ikke-obligatorisk) »85« adresse i medlemsstaten »86« »00«: er ejer af køretøjet »01«: er ikke ejer af køretøjet »02«: identificeres ikke som ejer af køretøjet »A3« køretøj; indlejrer objekt »87«, »88« og »89« »87« køretøjets mærke »88« køretøjets type »89« handelsbetegnelser »8A« køretøjets identifikationsnummer »A4« masse; indlejrer »8B« »8B« teknisk tilladt totalmasse »8C« masse af det ibrugtagne køretøj med karrosseri »8D« gyldighedsperiode »8E« dato for den registrering, som attesten vedrører »8F« typegodkendelsesnummer »A5« motor; indlejrer objekt »90«, »91« og »92« »90« slagvolumen »91« største nettoeffekt »92« brændstoftype »93« effekt/vægt-forhold »A6« antal pladser; indlejrer objekt »94« og »95« »94« antal sæder »95« antal ståpladser Tabel 3 viser, hvilke tags der anvendes for de dataobjekter, som svarer til registreringsoplysningerne ifølge afsnit II.6 Dataobjekterne i tabel 3 er ikke obligatoriske.



Tabel 3 Tag Oplysning »78« myndighed for tildeling af kompatible tags (Compatible Tag Allocation Authority); indlejrer objekt »4F« (se ISO/IEC 7816-4 og ISO/IEC 7816-6) »4F« applikations-ID (se ISO/IEC 7816-4) »72« interindustriel model (se ISO/IEC 7816-4 og ISO/IEC 7816-6) svarende til ikke-obligatoriske data i registreringsattestens del I, afsnit II.6; indlejrer alle følgende objekter »80« version af tag-definitionen »A1« personoplysninger; indlejrer objekt »A7«, »A8« og »A9« »A7« køretøjets ejer; indlejrer objekt »83«, »84« og »85« .. »A8« køretøjets anden ejer; indlejrer objekt »83«, »84« og »85« .. »A9« person, der råder over køretøjet uden at være ejer; indlejrer objekt »83«, »84« og »85« .. »A4« masse; indlejrer objekt »96« og »97« »96« tilladt totalmasse af det ibrugtagne køretøj »97« tilladt totalmasse af den ibrugtagne kombination »98« køretøjsklasse »99« antal aksler »9A« akselafstand »AD« fordelingen af den tilladte totalmasse på akslerne; indlejrer objekt »9F1F«, »9F20«, »9F21«, »9F22« og »9F23« »9F1F« aksel 1 »9F20« aksel 2 »9F21« aksel 3 »9F22« aksel 4 »9F23« aksel 5 »AE« teknisk tilladt masse af påhængskøretøj; indlejrer objekt »9B« og »9C« »9B« bremset påhængskøretøj »9C« ikke-bremset påhængskøretøj »A5« motor; indlejrer objekt »9D« og »9E« »9D« største omdrejningstal »9E« motorens identifikationsnummer »9F24« køretøjets farve »9F25« maksimalhastighed »AF« lydtrykniveau; indlejrer objekt »DF26«, »DF27« og »DF28« »9F26« standmåling »9F27« motoromdrejningstal »9F28« kørselsmåling »B0« udstødning; indlejrer objekt »9F29«, »9F2A«, »9F2B«, »9F2C«, »9F2D«, »9F2E«, »9F2F«, »9F30« og »9F31« »9F29« CO »9F2A« HC »9F2B« NOx »9F2C« HC+NOx »9F2D« partikler for dieselmotorer »9F2E« korrigeret absorptionskoefficient for dieselmotorer »9F2F« CO2 »9F30« samlet brændstofforbrug »9F31« angivelse af miljøklasse ved EF-typegodkendelse »9F32« brændstofbeholderens (-beholdernes) rumindhold Datastruktur og -format for oplysningerne ifølge afsnit II.7 fastlægges af medlemsstaterne. III.12. Læsning af registreringsoplysningerne A. Valg af applikation Applikationen »registrering af motorkøretøj« skal kunne vælges ved hjælp af kommandoen SELECT DF (på navn, se ISO/IEC 7816-4) med tilhørende applikations-ID (AID). AID-værdien rekvireres fra et laboratorium, der er udvalgt af Europa-Kommissionen. B. Læsning af data fra filer Filerne svarende til kapitel II, punkt A, B og D, skal kunne vælges ved kommandoen SELECT (se ISO/IEC 7816-4), med parameter P1 sat til »02« og parameter P2 sat til »04«, og hvor kommandodatafeltet indeholder filens ID (se afsnit III.10, tabel 1). Den FCP-template, der returneres, indeholder oplysning om filstørrelsen, der kan være til nytte ved læsning af filerne. Disse filer skal kunne læses med kommandoen READ BINARY (se ISO/IEC 7816-4) med tomt kommandodatafelt og med Le sat til længden af den forventede datastreng, idet der anvendes en kort Le. C. Kontrol af dataenes ægthed For at kontrollere, at de lagrede registreringsoplysninger er ægte, kan man kontrollere den tilhørende elektroniske signatur. Dette betyder, at man ud over registreringsoplysningerne også må kunne læse den tilhørende elektroniske signatur fra registreringskortet. Den offentlige nøgle til signaturkontrol skaffes ved at udlæse den udstedende myndigheds certifikat fra registreringskortet. Certifikatet indeholder den offentlige nøgle samt den pågældende myndigheds identitet. Signaturkontrollen kan udføres af et andet system end registreringskortet. Medlemsstaterne kan frit hente de offentlige nøgler og certifikater til kontrol af den udstedende myndigheds certifikat. III.13. Særlige bestemmelser Uden at det tilsidesætter de øvrige bestemmelser heri, kan medlemsstaterne efter at have underrettet Europa-Kommissionen tilføje farver, mærker og symboler på kortet. Desuden kan medlemsstaterne tillade, at visse data i afsnit III.2, punkt C, lagres i XML-format og er tilgængelige via TCP/IP. Medlemsstaterne kan efter Europa-Kommissionens godkendelse også anvende registreringskortet til andre køretøjsrelaterede formål på områder, hvor der endnu ikke er nogen harmoniserede regler eller dokumenter på EU-plan (f.eks. synsattest).